alexandrainst/scandi-wiki huggingface dataset:
Hans von Luck

Hans Ulrich von Luck und Witten (født 15. juli 1911, død 15. januar 1997) var tysk oberst i Wehrmacht under andre verdenskrig, og innehaver av Jernkorsets ridderkors og Det tyske kors i gull.

Han ble født i en gammel militærslekt med røtter tilbake til 1200-tallet. Kirkebøkene viser at hans forfedre kjempet med stor suksess mot tatarene og for Fredrik den store. Faren, Otto von Luck, var marineoffiser og døde juli 1918 av spanskesyken. Hans mor giftet seg på nytt med en marineprest som ga barna en prøyssisk oppdragelse, og alle forsømmelser av tiden ble straffet hardt.

I 1929 ble han send til et kavaleriregiment i Schlesien, men ble rett etterpå send til 1. motoriserte bataljon i Øst-Prøyssen. Det ble raskt klart for han at dette ville bli kjernen til panserstyrkene. I 1933 ble han og flere andre sendt til treningsleirer i Ural.

Personer fra Flensburg
Tyske arméoffiserer
Tyskere fra andre verdenskrig
Mottakere av Jernkorsets ridderkors
Personer tilknyttet det tredje rike
Tyske krigsfanger under andre verdenskrig
Tysk militærpersonell (Hæren i Reichswehr)
Tysk militærpersonell (Hæren i Wehrmacht)
Asiatisk villkatt

Asiatisk villkatt (Felis silvestris ornata) er en villkatt som finnes over store deler av Asia, fra Kaukasus og Midtøsten til Kina og Mongolia. Mest utbredt er den i deler av India. Denne katten har tidvis blitt klassifisert som en egen art (ref.  betegnelsen Felis ornata). Ifølge Carlos A. Driscoll med flere er imidlertid denne katten en underart av villkatt (Felis silvestris). Moderne forskning med DNA viser også at dens nærmeste slektning er kinesisk fjellkatt, men den er fysisk mindre og har prikkmønstret pels.

Referanser

Eksterne lenker 
 
 

Mindre kattedyr
Pattedyr formelt beskrevet i 1832
Datavask

Datavask er et begrep som ofte benyttes for oppgaven å ajourføre et dataregister utfra et annet dataregister. Det kan også bety å forbedre datakvaliteten ved hjelp av forhåndsdefinerte regler.

Datavask mot eksterne registre 

Det vanligste register som vaskes er kunderegister hvor man henter inn endringer på kundeinformasjon fra for eksempel offentlige registre som Det sentrale folkeregister.

Kunderegistre som har rett til å lagre fødselsnummer kan søke om tillatelse til å vaske mot folkeregisteret. Dette gjør de aller fleste finansorganisasjoner. Fra folkeregisteret kan man få oppdateringer på navn- og adresseendringer. Man kan også få varsling om at personer er døde. Man får slik informasjon fra folkeregisteret på personer som er selskapets kunder.

Selskaper som ikke har rett til å lagre fødselsnummer må nøye seg med mindre sikre registre å vaske mot. Posten Norge har et register som mange benytter for at deres adresser skal være mest mulig korrekte. Dette registeret kan benyttes også for å finne en persons adresse etter flytting.

Datavask mot egne registre 

I store selskaper er det vanlig å ha en mengde med forskjellige IT systemer med tilhørende databaser. Disse databasene har ofte overlappende data. Ofte brukes et av systemene som referansesystem som andre databaser kan vaske dataene mot.  

Det vanligste er imidlertid at ingen systemer har full oversikt men  utfyller hverandre. For eksempel kan et Salgssystem være mer oppdatert på umiddelbare kommunikasjonskanaler mot kunder, som telefonnumre og e-post, mens fakturasystemet er mer oppdatert på postadresser. Logistikksystemet er mer oppdatert på besøksadresser, osv..
Denne situasjonen skaper et komplisert mønster for datavask. Noe som har gitt grobunn for det man kaller grunndataforvaltning og Golden Copy løsninger.

Datavask på fint nivå 

Noe som gjør datavask ytterligere komplisert er at data i forskjellige registre kan ha ulikt dataformat, finkornethet og skrivemåter. Noe som gjør det vanskelig å gjøre presise oppslag mot referanseregistrene, og dermed vanskelig å utføre den ovenfor beskrevne datavaskingen. Dette har skapt behovet for det man kaller datastandardisering og databerikelse, som kan bidra med å gjøre dataene kompatible for referanseoppslag. Grafisk brukergrensesnitt som brukes til databerikelse kalles gjerne «beriknings-GUI».

Dataterminologi
Datakvalitet
Brioche

Brioche er et lite frokostbrød eller en bolle bakt på hvete med smør, egg og sukker.
Brioche kan nytes som frokost, andre frokost, brunch, lunch, middag og kvelds eller utenom måltidene.

Cougnou er en spesiell type brioche som tradisjonelt bakes omkring jul med en form som skal ligne på Jesusbarnet svøpt i lendeklær.

Franske brød
Kvartsitt

Kvartsitt er en hard metamorf bergart som opprinnelig har vært sandstein.  Sandstein konverteres til kvartsitt gjennom påvirkning av temperatur og trykk, vanligvis relatert til tektonisk kompresjon i forbindelse med fjellkjedefolding. Bergarten forvitrer langsomt i naturen. 

Ren kvartsitt er vanligvis hvit til grå, men kvartsitter kan ofte opptre i ulike sjatteringer av rosa og rødt på grunn av varierende innhold av jernoksid (Fe2O3). Andre farger (gul og oransje) kan opptre på grunn av forurensninger fra andre mineraler.

Densitet: 2,56 g/cm³ ( ca. samme som granitt)

Porøsitet: ca. 1% (som de fleste norske bergarter

Varmeutvidelseslengde: 12,1*10-6 mm.

Fuktutvidelse: 11*10-5 mm.

Varmeledningsevne: 4,05 kcal/m time grader celsius.

Se også 
Liste over bergarter
Kvartsittskifer

Referanser

Bergarter
Metamorfe bergarter
Chrome OS

Chrome OS er et operativsystem og en Linux-distribusjon fra søkeselskapet Google. Første versjon ble lansert 19. november 2009 som et derivat av Ubuntu og Chromium OS. I februar 2010 ble distribusjonen basert på Gentoo Linux. Chrome OS er primært laget for å brukes på internett, og opprinnelig var det en ren tynnklient for nettskyen. Siden 2014 har Chrome OS også fått programmer som kan kjøres uavhengig av internett.

Chrome OS bruker ikke vindussystemet X eller Wayland, som er de vanligste vindussystemene for Unix og Linux. I stedet benytter det et egetprodusert vindussystem – Ash window manager, som er basert på nettleseren Google Chrome.

Operativsystemet baserer seg i stor grad på Nettskyen og er tildels knyttet opp til Google Apps. Grunnideen er ifølge Google selv at man skal kunne benytte vanlig nettsideprogrammering og scripting til å lage applikasjoner, noe som vil gjøre det enklere og kjappere å lage applikasjoner til Google OS enn dagens operativsystem.

Siste versjon er 56.0.2924.110 som ble lansert 24. februar 2017.

Referanser

Eksterne lenker 
 
 Googles blogg om Chrome-prosjektene

Google-programvare
Ubuntuderivater
Gentooderivater
Linuxdistribusjoner lansert i 2009
Verdal Idrettslag

Verdal Idrettslag (stiftet 12. februar 1916) fra Verdal i Trøndelag er en idrettsklubb som satser på håndball, fotball, friidrett og skøyter. Fotballaget holder til på Ørmelen sentralidrettsanlegg (Verdal stadion), og håndballaget holder til i Verdalshallen. Verdal IL har beskjeden plassering i fotball for menn, men kvinnelaget spilte i den øverste divisjonen i 1997-sesongen. Kvinnelaget ble imidlertid sist med 3 poeng.

Idretten fotball er den største i klubben. Trener for herrelaget i fotball er Nils Petter Austad (hovedtrener). For kvinnelaget er det Ole Einar Marken (hovedtrener) som er trener. Både herre- og kvinnelaget i fotball spiller i 3. divisjon (nivå fire) i Norge.

Verdal FK
Det var lenge snakk om et samarbeid mellom Verdal IL, Vinne IL og Leksdal IL kalt Verdal FK. Dette samarbeidet kom aldri i gang, delvis på grunn av intern krangel. Samarbeidet ble imidlertid gjennomført på kvinnesiden, og i 2003 ble laget Verdal/Vinne/Leksdal samlet. Den 12. desember 2004 ble laget omdøpt til Verdal Fotballklubb, og debuterte under det nye navnet i 2. divisjon, blant annet med senere U23-landslagskeeper og Trondheims-Ørn-spiller Runa Barli.

Tabellen

Hurtigløp på skøyter
Laget var arrangør av Junior-NM allround 1975 for herrer, Ungdomslandskamp mellom Norge, Sverige, Finland og Russland i 1973 og 1977, Sprint-NM på skøyter 1980 og 1984, samt Allround-NM på skøyter 1990. Verdal var tildelt  også, men med en påmeldt løper så ble det avlyst.

Skøyteløpere med medalje i NM
Hanne Eriksson

Referanser

Litteratur

Eksterne lenker 
 
 Verdal Fotball

Idrettslag i Trøndelag
Idrettslag etablert i 1916 i Norge
Fotballag i Trøndelag
Fotballag etablert i 1916
Toppserielag
Kvinnefotballag
Sport i Verdal
Skøyteklubber i Trøndelag
Artikler i skøytesportprosjektet
Sport i Norge i 1916
Raunchy

Raunchy er et dansk heavy metal-band. Bandet ble opprettet i 1994.


Diskografi
 2001 – Velvet Noise
 2004 – Confusion Bay
 2006 – Death Pop Romance
 2007 – Velvet Noise Extended
 2008 – Wasteland Discotheque
 2010 – A Discord Electric

Medlemmer
Morten Toft Hansen – Trommeslager (1994 -)
Kasper Thomsen – Vokalist (2004 -)
Lars Christensen – Gitar (1994 -)
Jesper Andreas Tilsted – Gitar (1994 -)
Jesper Kvist – Bass gitar (1994 -)
Jeppe Christensen – Keyboard (2001 -)

Tidligere medlemmer
Lars Vognstrup – Vokalist (1994 – 2004)

Eksterne lenker 
 
 
 
 
  Raunchy på YouTube

Band etablert i 1994
Danske heavy metal-band
Metalcore-band
Industriell metal-band
Melodisk death metal-band
Norchestra (band)

Norchestra er en norsk trio fra Haugesund som ble startet i 1999. Trioens musikk er en blanding av klassisk musikk og jazz basert på norske og europeiske tradisjoner, inspirert av utøvere og komponister som Jan Garbarek, Edvard Grieg, Igor Stravinskij og Claude Debussy. Musikken komponeres av Lundberg, og strekker seg fra moderne klassiske symfoniske dikt for piano, kontrabass og trommer til jazz med barokk-tilnærming. Norchestra var husorkester på Den Norske Filmfestivalen i 2008 hvor de fremførte et bestillingsverk før verdenspremieren av filmen "Den Norske Revejakta". Musikerne er alle fra Haugesund hvor de aktivt har spilt sammen siden år 2000 da trioen holdt sin offisielle debutkonsert i konsertsalen i Festiviteten i Haugesund. 
Norchestra har etablert en trofast tilhengerskare i kraft av den egenartede måten trioen kombinerer elementer fra jazz og klassisk musikk på.

Historie

De første årene 
Alf Wilhelm Lundberg var initiativtaker til trioen, som  fikk platekontrakt i 2007.  Trioens medlemmer traff hverandre mens Lundberg og Lundø var elever på musikklinja ved Skeisvang videregående skole i Haugesund, og hvor Jamne var slagverklærer. På Lundbergs eksamenskonsert framførte han verket som skulle bli opptakten til Norchestra:
"Moon and Sun, Clouds and Wind". Trioen gikk gjennom to navneendringer, først Alf Wilhelm Lundberg's Symphonic Trio, så Shifting Sands, til navnet ble Norchestra.
Den første tiden framførte trioen musikken sin hovedsakllg i konsertsaler på Vestlandet.

To Glass-perioden
Fra 2004 til 2005 var Norchestra husband på jazzklubben "To Glass" i Haugesund. I denne perioden fikk trioen testet ut musikken hver uke for et lydhørt publikum, noe som var avgjørende for utviklingen av den samspilte trioen.

Oslo
Etter å ha spilt hovedsakelig for et vestlandsk publikum sørget Miloud Guiderk for å presentere Norchestra for Oslo-publikummet på Cosmopolite den 20. april 2007. De etterfølgende dagene benyttet Norchestra tiden til å gå i Rainbow Studio for å spille inn materiale til et album med 
Jan Erik Kongshaug bak spakene. Etter innspillingen var ferdig mikset i september samme år fikk trioen kontrakt med Karl Seglems selskap NorCD, og i februar 2008 kom debutalbumet 
Norchestra ut. Albumet høstet lovord fra en samstemmig musikkpresse og trioen la ut på lanseringsturné. I oktober samme år kom den tyske agenten Birgit Nixdorf til Haugesund i ens ærend for å høre Norchestra spille på Kulturnatt. Dette resulterte i at Nixdorf skrev kontrakt med Norchestra.

Medlemmer
 Alf Wilhelm Lundberg – piano, gitar
 Kjetil Olai Lundø – bass
 Tore Jamne – trommer, perkusjon

Diskografi
 «New Galaxy» (2012, Acoustic Landscapes)
 «Norchestra» (2008, NorCD)

Eksterne lenker
 
 Norchestra på MySpace

Norske jazzgrupper
Band etablert i 1999
Alf Wilhelm Lundberg

Alf Wilhelm Lundberg (født 8. mai 1979 i Haugesund) er en norsk gitarist, pianist og komponist med utdannelse fra Jazzlinja i Trondheim hvor han tok fordypning i arrangering og komposisjon. 

I 2003 vant Lundberg 1. pris som gitarist under Umbria Jazz Clinics i Italia i konkurranse med over 280 unge og lovende jazzmusikere fra hele verden.

Lundberg har i ettertid også studert gitar med Adam Rogers i New York og Nelson Veras i Paris.

Lundberg har turnert store deler av England, Polen, Sverige, Finland, Italia og Frankrike med bandene "All Strings Trio", "Faces" og Kofi/Makowski Quartet, og spilt på noen av de største jazzfestivalene i Europa som Kongsberg Jazzfestival, London Jazzfestival og Umbria Jazz. Han har ellers vunnet Statoils Sildajazzpris og Haugesund Kommunes Kulturstipend i 2004. Har blitt beskrevet som en av de beste gitaristene i Norge og blitt sammenlignet med jazz- og klassiske giganter som Egberto Gismonti, Keith Jarrett og Andres Segovia av anmeldere i Norge. Han spiller i duoen Duo Magico sammen med Per Olav Kobberstad.

Diskografi 
Album
Hidden Dimension (2013), med Sándor Szabó & Balázs Major
Christmas Improvisations (2013)
Singler/EP-er
Surrounded by the Fortress (2015)

Norchestra
Norchestra (2008)
Live in Tysvær 2001 – 10-year Anniversary EP (2011)
New Galaxy (2012)
Suite for the Seagulls (2017), med Gnu Quartet

Duo Magico
Colonial Colors (2016)
Deltar på
 Aroma: Aroma (1999)
 Jan Toft: Undervurder (2010)
 Jan Toft: Alle e aleina (2010)
 Tore Jamne: Homage to Papa Jo Jones (2011)
 Sapere Aude Guitar Duo: Notre Ennuis (2017)

Eksterne lenker 
 
 Alf Wilhelm Lundberg på MySpace
 Norchestra på MySpace
 Norchestras offisielle hjemmeside
 Kofi/Makowski på MySpace

Norske gitarister
Norske jazzpianister
Norske komponister
Personer fra Haugesund kommune
Kjetil Olai Lundø

Kjetil Olai Lundø (født 19. februar 1979 i Haugesund) er en norsk bassist og gambist.  

Lundø studerte klassisk kontrabass på Griegakademiet i Bergen fra 1998-2002 og har siden livnært seg som frilansmusiker og pedagog. 

Lundø spiller kontrabass, el.bass og viola da gamba, og har etter utdanningen hatt jazz og improvisert musikk som hovedfelt. I tillegg til dette har han jobbet innenfor folkemusikk, old time, klassisk og rock. 

Lundø er medlem i Norchestra og Bergen Mandolinband.

Lundø har spilt på de største jazzfestivalene i landet, turnert med Rikskonsertene siden 2005 og turnert i Europa med Stanley Brinks.

Diskografi 
 2021 Tolai Trio –  «Tolai Trio»
 2020 Bergen Mandolinband –  «Koss havna me her?»
 2020 Christina Bjordal –  «Keep on singing»
 1919 Christina Bjordal –  «Free like a bird»
 1919 Slumberbeat –  «Capricorn»
 2018 Badekarane –  «Vannders' vann-vittige reise»
 2018 Egil Olsen –  «live»
 2017 Vamp –  «La la la»
 2017 Åsmund Nesse –  «Viser fra Vesterland»
 2016 Bergen Mandolinband –  «Siste Skrik»
 2016 Stanley Brinks –  «Turtle Dove»
 2012 Bergen Mandolinband –  «Flotmyr Gumbo»
 2012 Norchestra –  «New Galaxy»
 2011 Silje Winje –  «Kykkelykkelig»
 2011 Tore Jamne –  «Homage to Papa Jo Jones»
 2011 Stanley Brinks And The Kaniks –  «Jamaica Inn»
 2011 Tom Roger Aadland –  «Det du aldri sa»
 2011 Norchestra –  «Live in Tysvær 2001 - 10-Year Anniversary»
 2010 Bergen Mandolinband –  «Til skogen»
 2008 Norchestra –  «Norchestra»
 2008 Bergen Mandolinband – «Lang veg til Tysvær»
 2007 Pedestrians of Blue – «Crossing over»
 2003 Christina Bjordal Band –  «Where dreams begin»

Eksterne lenker 
 Norchestra på MySpace
 Norchestras offisielle hjemmeside
 Bergen Mandolinband på MySpace
 Bergen Mandolinbands offisielle hjemmeside

Norske bassister
Fødsler i 1979
Klosterskogen Travbane

Klosterskogen Travbane (totalisatorbane) ligger på Klosterskogen i Skien kommune. Kjøringen ivaretas av Telemark Toto AS som har konsesjon fra Norsk Rikstoto til å arrangere totalisatorkjøringene. Travbanen ble etablert i 1920. Travbanen har fast løpsdag på torsdager, men har de siste årene hatt noe færre løpsdager slik at så ikke helt lenger er tilfellet. Banen praktiserer «siste indre» på oppløpet. 

Det avholdes «påsketrav» både langfredag og påskeaften (som V75) hvert år. Påsketravet samler ca. 10.000 tilskuere hvert år. Her kjøres Thai Tanics Æresløp, E.C. Kohren Lunds minneløp, Sigvart Larsens minneløp, Telemarksløpet, Klosterskogen Allround, Moe Odins Æresløp og Klosterskogen Grand Prix.

Andre viktige løp som arrangeres på Klosterskogen Travbane er Prince Royals æresløp, Johs. K. Realfsen minneløp og Arne Fosse Refsdals minneløp.

Banen er 800 meter lang og har et oppløp på 220 meter. Doseringen er 15º og banen har en svingradius på 57,5 meter. Banen er 21 meter bred.

Treningsanlegget, "Furuheim", ligger ca. 3,5 km fra travbanen, og man kan komme dit med en kupert hesteløype. Furuheim har ett banestrekke og store luftegårder.
I hesteløypa er det også "innlagte" intervallstrekker.

Travlag tilknyttet Klosterskogen Travbane 
 Bamble Travlag
 Bø Tråvlag
 Drangedal Travselskap
 Fyresdal Tråvlag
 Gjerstad Travlag
 Helgen og Holla Travklubb
 Lunde Travselskap
 Nes og Omegn Travselskap
 Porsgrunn og Omegn Travselskap
 Sannidal Travselskap
 Siljan Travklubb
 Skien Travklubb
 Øst Telemark Travselskap
 Øvre Telemark Tråvlag
Travlagene hører inn under Telemark Travforbund og Det Norske Travselskap.

Eksterne lenker

 www.travsport.no Det Norske Travselskap

Travbaner i Norge
Idrettsanlegg i Vestfold og Telemark
Sport i Skien
Byggverk i Skien
Vindretning

Vindretning er den retningen vinden kommer fra. Vanligvis benevnes den i kardinal retning eller i asimutgrader.

En rekke instrumenter kan brukes til å måle vindens retning, som en vindpølse eller en værhane.

Meteorologi
Norsk-Svensk Handelskammer

Norsk-Svensk Handelskammer er et medlemsstyrt handelskammer som ble stiftet i Oslo i 1992, mens søsterorganisasjonen Norsk-svenska handelskammaren ble etablert i Stockholm året etter, i 1993. Göteborg fikk egen avdeling i 2010, og er svært aktiv. Norsk-Svensk Handelskammer arbeider for å utvikle og fordype næringslivssamarbeidet mellom Sverige og Norge. De fleste ledende virksomhetene i begge land er medlemmer, så som SEB, DNB, Nordea, Statkraft, Vy, Telenor og en rekke advokat-, revisjons- og rådgivningsfirmaer. Handelskammeret arrangerer «Talentnettverket», som er et lederprogram for kommende ledere fra begge land mellom 30 og 35 år. Styreleder siden 2014 er Harald Norvik.

Eksterne lenker
 Norsk-svensk handelskammers hjemmeside

Norske næringslivsorganisasjoner
Etableringer i 1992
Hjerttinden

Hjerttinden (nordsamisk: Basečohkka) er et fjell i Troms og Finnmark, der grensene mellom Bardu, Salangen og Sørreisa kommuner møtes. Fjellet har en høyde på 1 381 meter over havet, og målt etter primærfaktor er fjellet rangert på 23.-plass i Norge. Toppen er det høyeste punkt i både Salangen og Sørreisa.

Toppen er lett å bestige, enklest fra nord via Hjerttindtuva.

Se også 
 Liste over skandinaviske fjell med størst primærfaktor

Fotnoter

Referanser

Eksterne lenker 
 Turbeskrivelse med bilder på Kugo.no

Fjell i Bardu
Fjell i Salangen
Fjell i Sørreisa
Fjell over 1000 meter
Nidelv Idrettslag

Nidelv Idrettslag (stiftet i 1930) er et idrettslag fra Trondheim. Idrettslaget driver med blant annet friidrett, håndball, fotball, vektløfting, innebandy og langrenn.

Nidelvs seniorlag for herrer i fotball spiller på nivå 6 i 5. divisjon (2011) etter to nedrykk på rad siden 2009. Og Nidelvs damelag spiller i 2. divisjon. Herrelaget spilte på nest øverste nivå, som da het 2. divisjon, i 1964, 1965, 1966 og 1967. 

Blant meritterte tidligere utøvere er Anne Marie Woldseth Schølberg som vant kongepokalen i friidrett i 1953 og fotballspillerne Harald Sunde, og Rune Bratseth.

Nidelv IL Senior herrer rykket nylig opp til 4.divisjon etter en flott 2022 sesong. Nidelv IL kvinner fortsetter en sessong til i 4.divisjon etter en ikke fult så bra oppstartsessong. Nidelv IL har også 2 vellykkede ungdomslag i J17 og Gutter 16 i 2022 sesongen der begge lag spilte 1.divisjon. Nidelv jenter 17 vant sin 1.divisjon høst og spilte dermed KM(kretsmesterskap finale) og ble nummer 2. Gutter 16 hadde også en meget god sessong med 4 plass i serien og en fantastisk reise i obos cup der de nådde finalen med måtte se seg tapt etter straffesparkkonkurranse og ble dermed nest best i OBOS cup. Gutter 16 hadde også turneringens toppscorer Joachim Gilde Bekvik som scoret 19 ganger på de 7 turnerings kampene hele 10 mål foran 2 plass med 9 mål.

Idrettslag i Trondheim
Idrettslag etablert i 1930
Fotballag i Trondheim
Fotballag etablert i 1930
Styrkeløftklubber i Norge
Lerkendal (bydel)
Norgesmesterskapet på ski

Norgesmesterskapet på ski, forkortet NM på ski, er et årlig arrangement som kårer Norges beste skiløpere i forskjellige disipliner i 
vinteridrettene langrenn, hopp og kombinert. Mesterskapet er også omtalt som norgesmesterskapet i nordiske grener. 
Norgesmesterskapet på ski er i senere tid delt i flere arrangementer tilpasset verdenscup og internasjonale mesterskap. 
NM på ski ble første gang arrangert, da som Hovedlandsrennet, i 1909, året etter at Norges Skiforbund ble stiftet. 
I 1938 ble tittelen endret til norgesmesterskapet da arrangementet gikk i Mo i Rana.

Langrenn: 30 km langrenn var med allerede i det første NM i 1909. 17/18 km langrenn kom på programmet i 1933, og 50 km i 1946. 
4x10 km stafett for kretslag ble innført i 1940. Denne øvelsen ble byttet ut med 3x10 km stafett for klubblag i 1954.

Kvinner kom med i 1954, da 10 km for kvinner ble NM-øvelse. Senere kom også 5 km i 1963, stafett i 1965 og 20 km i 1977. Siden da har det vært like mange NM-øvelser for kvinner og menn innenfor langrenn hvert år.

Innføringen av skøyting på 1980-tallet medførte at alle NM-øvelser fra og med 1987 ble arrangert som enten fristil eller klassisk. I 1992 ble også jaktstart innført.
I 2003 ble jaktstarten byttet ut med skiatlon (fellesstart med skibytte.) Sprint kom programmet i 2000, og lagsprint (også kalt sprintstafett eller teamsprint) i 2004.

Kombinert (for menn) har også vært NM-øvelse helt siden 1909. Siden 2000 har man testet ut noen nye konkurranseformer i NM, som f.eks. sprint, fellesstart og strafferundeløp. 
NM i kombinert for kvinner ble innført først i 2016.

Hopp: Spesielt hopprenn ble NM-øvelse i 1933. Siden 1965 har det vært arrangert NM i hhv. normalbakke og stor bakke. Hopp for kvinner ble NM-øvelse i 2003.

Se også 
 Norgesmesterskapet i alpint
 Liste over norgesmestere i langrenn

Kilder
Jerzy Buzek

Jerzy Karol Buzek (født 3. juli 1940 i Smilovice, i det nåværende Tsjekkia) er en polsk politiker. Han er lutheraner og representerer Platforma Obywatelska, et kristendemokratisk og liberalkonservativt parti i Polen. Fra 2009 til 2012 var han  president for Europaparlamentet.

Liv og virke

Bakgrunn 
Jerzy Buzek er professor i tekniske vitenskaper. Han har vært universitetslærer i Opole, Gliwice og Częstochowa i en årrekke og forsker ved det polske Videnskapenes Akademis institutt i Gliwice. I denne tiden var han sterkt engasjert i Solidaritet. I 1972 hadde han forskningsophold ved University of Cambridge. Han var Polens representant ved Det internasjonale energibyråets – program vedrørende virkningen av drivhusgasser (1992–1997). Han organiserte og var formann for et internasjonalt nettverk av 19 institusjoner som arbeider med energi og miljøbeskyttelse (1996). 

Buzek var prorektor ved Polonia Universitet i Częstochowa og medstifter av Polens Diplomatskole (2002–2004). Han har skrevet omkring 200 forskningsrapporter, over et halv snes rasjonaliseringsrapporter og har tre patenter innenfor miljøbeskyttelse, energi og prosessteknikk. 

Han har æresdoktorgrader fra universitetene i Dortmund, Seoul og Isparta samt fra politekniske læreanstalter i Śląski og Opolskie.

Politisk karriere 
Buzek ble valgt inn i Sejmen i 1997, da som representant for Solidaritets valgallianse, som vant valget dette året. Han var Polens statsminister fra 1997 til 2001 og ledet arbeidet med å føre Polen inn i NATO i 1999. Han ledet også forberedelsene til at Polen ble medlem av EU, men hans parti mistet makten ved valget i 2001. 

Fra 2004 har han vært medlem av Europaparlamentet som følge av en personlig valgkamp som skaffet ham nesten en fjerdedel av stemmene i Schlesiske voivodskap med en befolkning på 4,6 millioner innbyggere. I 2007 ble han gjenvalgt med enda større støtte fra velgerne, hele 42% av velgerne stemte på ham. 

Han ble i 2009 valgt til president for Europaparlamentet med 555 av 644 gyldige stemmer.

Referanser

Eksterne lenker 
 
 
 

Polske politikere
Europaparlamentets presidenter
Personer fra Okres Frýdek-Místek